cyanic-selkie/wikianc huggingface dataset:
বন্ধু তিন দিন তোর বাড়ি গেলাম দেখা পাইলাম না
নির্মাণ নেপথ্য
১৯৮০-এর দশকের শুরুতে গীতিকার গাজী মাজহারুল আনোয়ারের ব্যক্তিগত বাসভবনে সঙ্গীতাঙ্গনের কলাকুশলীরা নিয়মিত সঙ্গীত বিষয়ক আড্ডা দিতেন। এসব আড্ডায় নতুন গান নিয়ে আলোচনা, তাৎক্ষনিক গীতি লিখন ও সুর সংযোজনের মত সৃজনক্ষম কাজ নিয়মিত ঘটতো। সুরকার আলাউদ্দিন আলীর উপস্থিতিতে এমনই এক আড্ডায় গাজী মাজহারুল আনোয়ার 'বন্ধু তিন দিন তোর বাড়ি গেলাম' গানটির গীতি লিখেন। গীতি লিখার পাশাপাশী সুরকার আলাউদ্দিন আলী তাৎক্ষনিক এই গানের সুর করেন।
কন্ঠে ধারণ
চলচ্চিত্রে ব্যবহারের পূর্বে প্রাথমিকভাবে গানটি সাবিনা ইয়াসমিনের কন্ঠে ধারণ করা হয়। আলাউদ্দিন আলী ও গাজী মাজহারুল আনোয়ার গানটি কসাই চলচ্চিত্রে অন্তর্ভুক্ত করেন। এই সময় নতুন করে রুনা লায়লার কন্ঠে ধারণ ও চলচ্চিত্রে সংযোজন করা হয়।
জনপ্রিয়তা ও পুনঃউৎপাদন
কসাই চলচ্চিত্র মুক্তির পরপরই গানটি তুমুল জনপ্রিয়তা পায়। ১৯৮০ সালে মস্কো আন্তর্জাতিক চলচ্চিত্র উৎসবে এবং ১৯৮১ সালে জার্মানিতে একটি আন্তর্জাতিক চলচ্চিত্র উৎসবে 'কসাই' চলচ্চিত্রটি প্রদর্শিত হয় ফলে গানটি আন্তর্জাতিক পরিমন্ডলে প্রচারণা পায়। রুনা লায়লা অনেক সঙ্গীতানুষ্ঠানে গানটি পরিবেশন করেন। ১৯৮৪ সালে ব্রিটিশ ব্রডকাস্টিং কর্পোরেশন তাদের বিবিসি এশিয়ান নেটওয়ার্কে র 'এশিয়ান ম্যাগাজিন' অনুষ্ঠানে গানটি রুনা লায়লার কন্ঠে প্রচার করে। জনপ্রিয়তার কারণে গানটি পশ্চিমবঙ্গে ও অনেক শিল্পী গেয়েছেন। গানটি বিভিন্ন রিয়েলিটি শোতে নিয়মিত উপস্থাপন করা হয়। সাম্প্রতিক কালে সুরকার আলাউদ্দিন আলী'র কন্যা আলিফ আলাউদ্দিন গানটি নতুন করে রেকর্ড করেছেন।
ইলিশা নদী
ইলিশা নদী বাংলাদেশের ভোলা জেলা দিয়ে প্রবাহিত একটি নদী। নদীটির দৈর্ঘ্য ২০ কিলোমিটার।
প্রবাহ
ইলিশা নদীর উৎপত্তি মেঘনা নদীর ডান তীর থেকে। নদীটি গণেশপুরা নদীর সাথে মিলিত হয়ে তেঁতুলিয়া নদী নাম গ্রহণ করেছে।
হ্যারি পটার অ্যান্ড দ্য গবলেট অব ফায়ার (চলচ্চিত্র)
হ্যারি পটার অ্যান্ড দ্য গবলেট অব ফায়ার জে. কে. রাউলিং রচিত একই নামের উপন্যাস অবলম্বনে ২০০৫ সালে নির্মিত একটি ফ্যান্টাসি-অ্যাডভেঞ্চার চলচ্চিত্র। এটি হ্যারি পটার চলচ্চিত্র সিরিজের চতুর্থ চলচ্চিত্র। এটি পরিচালনা করেন মাইক নিউয়েল। এর চিত্রনাট্য রচনা করেন স্টিভ ক্লোভস এবং প্রযোজনা করেন ডেভিড হেয়ম্যান। এটি হ্যারি পটারের হগওয়ার্টসে চতুর্থ বছরের কাহিনী নিয়ে আবর্তিত যখন গবলেট অব ফায়ার হ্যারি পটারকে দ্য ট্রাইউইজার্ড টুর্নামেন্টে অংশগ্রহণের জন্য নির্বাচিত করে।
চলচ্চিত্রটিতে হ্যারি পটার চরিত্রে অভিনয় করেন ড্যানিয়েল র‌্যাডক্লিফ এবং হ্যারির বন্ধু রন ও হারমায়োনি চরিত্রে অভিনয় করেন রুপার্ট গ্রিন্ট এবং এমা ওয়াটসন। এর পূর্ববর্তী চলচ্চিত্র হলো হ্যারি পটার অ্যান্ড দ্য প্রিজনার অব আজকাবান এবং পরবর্তি চলচ্চিত্র হলো হ্যারি পটার অ্যান্ড দি অর্ডার অব দ্য ফিনিক্স।
চলচ্চিত্রটির চলচ্চিত্রায়ণ শুরু হয় ২০০৪ সালের প্রথমদিকে। ১৮ নভেম্বর, ২০০৫ সালে চলচ্চিত্রটি মুক্তি পায়। এটি উল্লেখযোগ্য বাণিজ্যিক সাফল্য অর্জনে সক্ষম হয়। বিশ্বজুড়ে চলচ্চিত্রটি প্রায় ৯০০ মিলিয়ন মার্কিন ডলার আয় করে।
চলচ্চিত্রটির চরিত্রগুলোর পূর্ণবিকাশ এবং সূক্ষ্মতা, কাহিনী এবং অভিনয়ের জন্য সমালোচকদের দ্বারা প্রশংসিত হয়। এটি একাডেমি পুরস্কারে সেরা শিল্প নির্দেশনার জন্য মনোনয়ন পায়।
অভিনয়ে
মূল নিবন্ধঃ হ্যারি পটার চলচ্চিত্র সিরিজের কুশীলবদের তালিকা
বেহরাম পাশা মসজিদ
বেহরাম পাশা মসজিদ (Behrem Paşa Camii, Mizgefta Behram Paşa), দক্ষিণ-পূর্ব তুরস্কের দিয়ারবাকির শহরে অবস্থিত ১৬ শতকের একটি উসমানীয় মসজিদ। এটি উসমানীয় গভর্নর জেনারেল বেহরাম পাশা প্রতিষ্ঠা করেন।
ইতিহাস
মসজিদটি স্থানীয় উসমানীয় গভর্নর জেনারেল বেহরাম পাশা চালু করেন। বেহরাম পাশা ছিলেন কারা শাহিন মুস্তফা পাশার পুত্র। তিনি ইয়েমেন এবং মিশরের গভর্নর জেনারেল হিসাবে দায়িত্ব পালন করেন। দিয়ারবাকিরে বেহরাম পাশার দায়িত্বের মেয়াদকাল সম্পর্কে নিশ্চিত তথ্য জানা না গেলেও ধারণা করা হয় তিনি ১৫৬৪-৬৫ এবং ১৫৬৭-৮৬ সালে গভর্নরের দায়িত্ব পালন করে। তিনি ১৫৮৫ সালে মারা যান এবং তাকে আলেপ্পোতে সমাহিত করা হয়। মসজিদটির প্রবেশদ্বারের ওপর খোদাই করা আরবি শিলালিপি থেকে এটির নির্মাণ সময় সম্পর্কে জানা যায়। মসজিদ ভবনের নির্মাণকাজ ১৫৬৪-৬৫ সালের দিকে শুরু হয় এবং ১৫৭২-৭৩ সালে শেষ হয়েছিল। মসজিদের স্থপতির পরিচয় সম্পর্কে জানা যায়নি, তবে ধারণা করা হয় এটি উসমানীয় রাজধানী ইস্তাম্বুল থেকে প্রেরিত একজন রাজকীয় স্থপতি কতৃর্ক নকশা করা হতে পারে।
অভ্যন্তরীণ
ইতিহাসবিদেরা মসজিদের নকশা স্থাপত্যের খুব প্রশংসা করেছেন। ইতিহাসবিদ গডফ্রে গুডউইন ১৯৭১ সালে মসজিদটিকে "প্রাদেশিক মসজিদের রাজপুত্র বলে অভিহিত করে বলেন মসজিদটির সাজসজ্জার ক্ষেত্রে দুর্দান্ত যা স্থানীয় রীতি মেনে খুবই সূক্ষভাবে করা হয়েছে।"
নাচনী নাচ
বৈশিষ্ট্য
নাচনী নাচ ঝুমুর গানের সঙ্গে পরিচালিত হয়ে থাকে। এই নৃত্যে সুস্পষ্ট মুদ্রার ব্যবহার না থাকলেও হস্তক, চারী, ভ্রমরী প্রভৃতি ঠাটের লক্ষণ রয়েছে। আসরে উপস্থিত রাধা ও কৃষ্ণের যুগল মূর্তিকে প্রণাম করে আসর বন্দনার মাধ্যমে নাচ শুরু হয়। নাচনী নাচের গানগুলির প্রধান রস শৃঙ্গার এবং রাধা কৃষ্ণ লীলা মূল বিষয়বস্তু। একটি তিন ফুট উচ্চয়াত্র পনেরো থেকে পঁচিশ ফুট ব্যাসার্ধের এক গোলাকৃতি বেদীতে নর্তকীরা নাচ করে থাকেন। এই নৃত্যে ঢোল, মাদল, সানাই, শিঙ্গা, কারহা, কেড়কেড়ি প্রভৃতি বাদ্যযন্ত্র ব্যবহৃত হয়ে থাকে। নাচের দল সাহারণতঃ পাঁচ থেকে কুড়ি জন নিয়ে গঠিত হয়। দলের প্রধান পুরুষকে বলা হয় রসিক বা রসক্যা এবং নর্তকীদের বলা হয় নাচনী।
আফিয়ন উলু মসজিদ
আফিয়ন উলু মসজিদ তুরস্কের আফিয়নকারাহিসার প্রদেশের আফিয়নকারাহিসারে অবস্থিত একটি ঐতিহাসিক মসজিদ।
মসজিদ
শহরের অনেক মসজিদের মধ্যে মসজিদটি সবচেয়ে গুরুত্বপূর্ণ মসজিদ। অবস্থানঃ । ১২৭২ সালে হাসান নুসরেতউদ্দিন মসজিদটি নির্মাণ করেন। মসজিদটির স্থপতি আমির হ্যাক বে। এটি সেলজুক আমলের আনাতোলিয়ান কাঠের মসজিদ স্থাপত্যের উদাহরণ। নয়টি বীমবিশিষ্ট কাঠের ছাদটি ৪০ টি সুগঠিত লোহার ফলকবিশিষ্টে কাঠের কলামগুলির উপর ভারবহনে নির্মিত। মাঝের বীমটি অন্যদের চেয়ে কিছুটা প্রশস্ত, অধিকিন্তু কিছুটা উঁচু। পাথরের কুলুঙ্গির চারপাশে কোরানের কিছু আয়াত লেখা আছে। নির্মাণের সময়কাল সেখানে উল্লেখ রয়েছে। পূর্বের দরজাতেই পাওয়া যায় একটি শিলালিপি থেকে জানা যায় ১৩৪৪ সালে মইনউদ্দিন আমির আবদুল্লাহ বে কর্তৃক প্রথম পুনর্নির্মাণ করা হয়। সমতল ছাদ সহ ভবনটি মূল আকৃতিতে সংরক্ষণ করা হয়েছিল, তবে সাম্প্রতিক পুনর্নির্মাণের সময় অন্য ছাদ যুক্ত করা হয়। মিনারটি সেলজুক সময়ের এক বিলুপ্তপ্রায় হীরকাকার বিষমশ্রেণীর চতুর্ভুজ আকৃতির ইট দিয়ে গঠিত।
আবিষ্কার
আবিষ্কার বলতে ব্যক্তি বা দলীয়ভাবে কোন নতুন ধরনের জিনিস, যন্ত্র বা বিষয় তৈরী, প্রযুক্তি উদ্ভাবন, প্রক্রিয়াকরণ ইত্যাদিকে বুঝায়। আধুনিককালের কম্পিউটারও একটি আবিষ্কার ছিল যখন তা প্রথম আবিষ্কৃত হয়েছিল। নতুন কোন প্রযুক্তি, জিনিস বা জিনিসের উৎপত্তি কোন ব্যক্তি বা গোষ্ঠী কর্তৃক আবিষ্কার করা হয়েছে বলে সংশ্লিষ্ট ব্যক্তি, দায়িত্বপ্রাপ্ত নির্দিষ্ট প্রতিষ্ঠান ঘোষণা করে থাকে। পূর্বে আবিষ্কৃত যন্ত্র বা জিনিসের উন্নয়নকল্পে বিকল্প জিনিস তৈরীর আবিষ্কার নামে স্বীকৃত। যোগাযোগ ব্যবস্থায় ব্যবহৃত গাড়ি ও সংশ্লিষ্ট যন্ত্রপাতি কোন এক সময় আবিষ্কৃত হয়েছিল যা আমরা প্রত্যেকই জানি। যিনি ঐ সকল জিনিস, যন্ত্র বা বিষয়ের কোন একটি বা সবগুলো আবিষ্কার করেন, তিনি জনসমক্ষে বা প্রচার মাধ্যমে আবিষ্কারক বা ইনভেন্টর নামে পরিচিত। অর্থাৎ, আবিষ্কারকের তৈরী জিনিসই আবিষ্কার। মেধাস্বত্ব আইন মোতাবেক বুদ্ধিবৃত্তিভিত্তিক সম্পদরূপে বৈধভাবে আবিষ্কারকের অধিকারকে সুরক্ষিত করে থাকে।
ধারণাও আবিষ্কার হিসেবে পরিচিত। লেখকগণ কর্তৃক সৃষ্ট চরিত্র এবং গল্পে ঐ চরিত্রের উপস্থাপনও আবিষ্কারের অংশবিশেষ।
অন্য ধরনের আবিষ্কার হিসেবে রয়েছে সাংস্কৃতিক আবিষ্কার যা নতুন প্রথা প্রবর্তনের মাধ্যমে সামাজিক আচরণের জন্য গুরুত্বপূর্ণ। এ প্রথা সমাজবদ্ধ মানুষ গ্রহণ করে একে-অপরের মাঝে ছড়িয়ে দেয়। অন্যতম গুরুত্বপূর্ণ উপাদান হিসেবেও এটি শিল্পী, কলাকুশলী এবং সৃষ্টিশীলতায় অনন্য সাধারণ ভূমিকা রাখে। এটি প্রায়শঃই বিস্তৃত পটভূমিতে সীমানা পেরিয়ে মানুষের জ্ঞানভাণ্ডার সমৃদ্ধকরণ, অভিজ্ঞতা বিনিময় কিংবা সক্ষমতাকে আলোকিত করে থাকে।
প্রেক্ষাপট
সৃষ্টির সূচনালগ্ন থেকেই মানুষের জীবনযাত্রাকে সহজ থেকে সহজতর করার লক্ষ্যে বিভিন্ন ধরনের নিত্য প্রয়োজনীয় জিনিসপত্রাদি তৈরী বা আবিষ্কারের দিকে অগ্রসর হতে হয়েছিল। সে কারণেই বলা হয়ে থাকে যে, "প্রয়োজনীয়তাই আবিষ্কারের জন্মদাত্রী"। কোন কিছুর অভাব বা অপ্রাচুর্যতাবোধকে দূরীকরণে কেউ কেউ ব্যক্তিগত বা সমষ্টিগতভাবে কিছু আবিষ্কারের মাধ্যমে ঐ অভাব বা অপ্রাচুর্যতাবোধের শূন্যস্থান পূরণ করেছিলেন। অবশ্য অনেক লোকই তা বিশ্বাস করেন না যে তা পুরোপুরি সত্যি। তারা মনে করেন যে, অনেক কিছুর অভাবের প্রেক্ষাপটেই একটি আবিষ্কারের জন্ম হয়।
রূপরেখা প্রণয়ন
আবিষ্কারের ধারণা বা রূপরেখা প্রণয়ন ও বাস্তবায়নের জন্যে কাগজ বা কম্পিউটারের মাধ্যমে উন্নয়ন ঘটানো সম্ভব। লিখিত কিংবা অঙ্কনের মাধ্যমে প্রাথমিকভাবে ভুল-ভ্রান্তিতে ভরপুর খসড়ায় প্রণীত হয়। ব্যাপক পরীক্ষা-নিরীক্ষান্তে অবশেষে ঐ খসড়া রূপরেখাটিই একটি স্বার্থক আবিষ্কার হিসেবে জনসমক্ষে তুলে ধরা হয়।
ক্রীড়াচ্ছলেও আবিষ্কারের সম্ভাবনা গুরুত্বপূর্ণ ভূমিকা রাখতে পারে। শৈশবকালীন কৌতূহল, পরীক্ষা-নিরীক্ষা এবং আগ্রহের মাধ্যমে শিশুর অন্তঃমনের চাহিদা নিবারণের মাধ্যমে তা ঘটে থাকে বলে মনে করেন কার্ল জং। আবিষ্কর্তা যে-সকল বিষয়ে আগ্রহী ও প্রয়োজনীয় বলে অনুভব করেন তা মনের অভ্যন্তরে ক্রীয়া ঘটিয়েই মহৎ সৃষ্টিশৈলীর জন্ম দেন। এছাড়াও আবিষ্কার একধরনের নেশায় আষক্তি করতে পারে। তাই টমাস এডিসন একবার বলেছিলেন যে,
উল্লেখ্য, টমাস আলভা এডিসন বিখ্যাত ফোনোগ্রাফ, ভিডিও ক্যামেরা এবং দীর্ঘস্থায়ী বৈদ্যুতিক বাতি (বাল্ব) সহ বহু যন্ত্র উদ্ভাবন করেছেন যা অদ্যাবধি মানুষের জীবনযাত্রায় ব্যাপক প্রভাব ফেলেছে ও বিখ্যাত আবিষ্কারক হিসেবে নিজেকে চিত্রিত করে রেখেছেন। তিনি তার বর্ণাঢ্য কর্মময় জীবনে ১,০৯৩টি যন্ত্রের আবিষ্কাররূপে মার্কিন যুক্তরাষ্ট্রে নিজ নামে মেধাস্বত্ত্ব করে নিয়েছেন। তাকে বিশ্বের ইতিহাসে অন্যতম সেরা আবিষ্কারকের মর্যাদা দেয়া হয়েছে।
চিড়ি নদী
চিড়ি নদী বাংলাদেশের উত্তর-পশ্চিমাঞ্চলের জয়পুরহাট জেলার একটি নদী। নদীটির দৈর্ঘ্য ২২ কিলোমিটার, গড় প্রস্থ ২৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক চিড়ি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৪২।
ঘেন্ট কাংরি
ঘেন্ট কাংরি কারাকোরাম পর্বতশ্রেনীর শাখা সালতোরো পর্বতশ্রেণীতে অবস্থিত এক পর্বতশৃঙ্গ।
অবস্থান
ঘেন্ট কাংরি সিয়াচেন হিমবাহের পশ্চিম দিকে অবস্থিত। এই পর্বতের অবস্থান স্থানাঙ্ক
আরোহণ
১৯৬১ খ্রিষ্টাব্দের ৪ঠা জুন এরিক ওয়াসাখের নেতৃত্বে অস্ট্রিয়ার এক পর্বতারোহী দলের সদস্য উল্ফগ্যাং আক্সট ঘেন্ট কাংরির পশ্চিম শৈলশিরা বরাবর একা সর্বপ্রথম শৃঙ্গে আরোহণ করেন।
বিতর্কিত অঞ্চল
১৯৬৭ খ্রিষ্টাব্দে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে সমগ্র সিয়াচেন হিমবাহ ও সালতোরো পর্বতশ্রেণী পাকিস্তানের অন্তর্ভুক্ত বলে দেখানো হয়। সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে ভারত ও পাকিস্তান এই দুই দেশের মধ্যে দ্বন্দ্ব শুরু হয়। এ বিতর্কের ফলস্বরূপ ১৯৮৪ খ্রিষ্টাব্দে সিয়াচেন দ্বন্দ্ব শুরু হয় এবং ভারতীয় সেনাবাহিনী অপারেশন মেঘদূত সামরিক অভিযানের মাধ্যমে এই পর্বতটি ভারতের অধিকারে আসে।
কানোর প্রধান মসজিদ
কানোর প্রধান মসজিদ ( الجامع الكبير في كانو ) : কানো হলো রাজ্যের রাজধানী শহর ও নাইজেরিয়ার দ্বিতীয় সর্বাধিক জনবহুল শহর। এ কানোতে এ মসজিদ অবস্থিত। মসজিদটি রাজ্যের মান্দাওয়ারী এলাকার চারপাশে শহরের কেন্দ্রস্থলে অবস্থিত।
নরবার্ট ফিলিপ
নরবার্ট ফিলিপ (Norbert Phillip; জন্ম: ১২ জুন, ১৯৪৮) বায়োচি এলাকায় জন্মগ্রহণকারী ডোমিনীকিয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে কম্বাইন্ড আইল্যান্ডস, উইন্ডওয়ার্ড আইল্যান্ডস এবং ইংরেজ কাউন্টি ক্রিকেটে এসেক্স দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন তিনি।
প্রথম-শ্রেণীর ক্রিকেট
১৯৬৯-৭০ মৌসুম থেকে ১৯৮৫ সাল পর্যন্ত নরবার্ট ফিলিপের প্রথম-শ্রেণীর খেলোয়াড়ী জীবন চলমান ছিল। কার্যকর অল-রাউন্ডার হিসেবে নরবার্ট ফিলিপের সুনাম ছিল। ঘরোয়া পর্যায়ের ক্রিকেটে বেশ সফল হয়েছিলেন। ২০-এর শেষদিকে ও ৩০-এর শুরুরদিকে স্মরণীয় অবদান রাখেন। ফাস্ট-মিডিয়াম বোলার ও আক্রমণধর্মী মাঝারিসারির ব্যাটসম্যান হিসেবে ১৯৭৬-৭৭ মৌসুম পর্যন্ত কম্বাইন্ড আইল্যান্ডসের পক্ষে অনিয়মিতভাবে খেলতেন। এ পর্যায়ে ২৭ বছর বয়সী নরবার্ট ফিলিপ পরবর্তী মৌসুমে ১৭.৭১ গড়ে ২১ উইকেট ও ৭৬.৬৬ গড়ে ২৩০ রান তুলেন। ফলশ্রুতিতে, বিশ্ব সিরিজ ক্রিকেটে নিয়মিত খেলোয়াড়দের অংশগ্রহণের কারণে দূর্বল হয়ে পড়া জাতীয় দলের সদস্য হিসেবে দল নির্বাচকমণ্ডলী কর্তৃক আহুত হন।
১৯৭৮ সালে এসেক্সে যোগদান করে ও তাৎক্ষণিকভাবে সফলতার মুখ দেখেন। ২২.৪০ গড়ে ৭১ উইকেট ও ২৬.৮৭ গড়ে ৬৪৫ রান তুলেন তিনি। ১৯৭৯ সালে ২১.৫১ গড়ে ৭০ উইকেট পান এবং এসেক্সের কাউন্টি চ্যাম্পিয়নশীপ ও বেনসন এন্ড হেজেস কাপের দ্বৈত শিরোপা লাভে গুরুত্বপূর্ণ ভূমিকা রেখেছিলেন। ১৯৮১ সালের জন প্লেয়ার লীগের শিরোপা বিজয়ী দলেরও তিনি সদস্য ছিলেন। ১৯৮৩ সালে ক্যারিবীয় দ্বীপে উইন্ডওয়ার্ড আইল্যান্ডসের অধিনায়কের দায়িত্বে ছিলেন।
সব মিলিয়ে ১৪৪টি প্রথম-শ্রেণীর খেলায় অংশ নেন। তন্মধ্যে, কম্বাইন্ড আইল্যান্ডসের পক্ষে ৩১টি খেলায় অংশ নেন। কিন্তু, কম্বাইন্ড দলের পক্ষে কোন শতরানের ইনিংস খেলতে না পারলেও ৯৯ রান তুলেছিলেন। দলের পক্ষে ১০৬টি উইকেট পান ও অ্যান্ডি রবার্টসের চেয়ে মাত্র একটি উইকেট কম নিয়ে দ্বিতীয় স্থান দখল করেন।
আন্তর্জাতিক ক্রিকেট
সমগ্র খেলোয়াড়ী জীবনে নয়টিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন নরবার্ট ফিলিপ। ৩১ মার্চ, ১৯৭৮ তারিখে জর্জটাউনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২ ফেব্রুয়ারি, ১৯৭৯ তারিখে কানপুরে স্বাগতিক ভারত দলের বিপক্ষে সর্বশেষ টেস্টে অংশ নেন তিনি। এছাড়াও, ১২ এপ্রিল, ১৯৭৮ তারিখে কাস্ত্রিসে অস্ট্রেলিয়া দলের বিপক্ষে একমাত্র একদিনের আন্তর্জাতিকে অংশ নিয়েছিলেন তিনি।
অস্ট্রেলীয় ধনকুবের ক্যারি প্যাকারের ব্যবস্থাপনায় বিশ্ব সিরিজ ক্রিকেটে অনেক জাতীয় খেলোয়াড় যুক্ত হলে তিনি ওয়েস্ট ইন্ডিজের পক্ষে খেলার সুযোগ পান। ১৯৭৮ থেকে ১৯৭৯ সময়কালে নয়টি টেস্ট ও একটি ওডিআইয়ে অংশ নিতে পেরেছিলেন তিনি।
গায়ানায় অনুষ্ঠিত নিজস্ব প্রথম টেস্টে অস্ট্রেলিয়ার বিপক্ষে ছয় উইকেট পান। কিন্তু, পরবর্তীতে প্রতিকূল অবস্থার মুখোমুখি হতে হয় তাকে। ১৯৭৮-৭৯ মৌসুমে ওয়েস্ট ইন্ডিজের সদস্যরূপে ভারত গমন করেন। ছয় টেস্টে গড়া সিরিজের প্রত্যেকটিতেই তার অংশগ্রহণ ছিল। ৩৪.২১ গড়ে ১৯ উইকেট পেয়েছিলন।
বিশ্ব সিরিজ ক্রিকেট থেকে খেলোয়াড়দের প্রত্যাবর্তনের ফলে নরবার্ট ফিলিপেরও আন্তর্জাতিক ক্রিকেট জীবনের সমাপ্তি ঘটে। আন্তর্জাতিক ক্রিকেট থেকে উপেক্ষিত হলেও ঘরোয়া পর্যায়ের ক্রিকেটে ঠিকই সতেজভাব বজায় রেখেছিলেন। ১৯৮৫ সালে কাউন্টি খেলোয়াড়ী জীবনের ইতি টানতে হয়। এ পর্যায়ে তিনি বয়সের ভারে ন্যূহ ও আঘাতে জর্জড়িত ছিলেন।
অ্যান্ড্রয়েড ১২
অ্যান্ড্রয়েড ১২ অ্যান্ড্রয়েডের দ্বাদশতম বৃহৎ রিলিজ এবং ১৯তম সংস্করণের মোবাইল অপারেটিং সিস্টেম যা গুগলের নেতৃত্বে এবং ওপেন হ্যান্ডসেট অ্যালায়েন্স দ্বারা তৈরি করা হয়েছে। প্রথম বিটা সংস্করণ ১৮ই মে, ২০২১ সালে প্রকাশিত হয়েছিল। অ্যান্ড্রয়েড ১২ ৪ঠা অক্টোবর, ২০২১-এ অ্যান্ড্রয়েড ওপেন সোর্স প্রজেক্ট (AOSP) এর মাধ্যমে সর্বজনীনভাবে প্রকাশ করা হয়েছিল। পরবর্তীতে ১৯ই অক্টোবর, ২০২১ সালে Google-এর বিভিন্ন পিক্সেল ফোনগুলো প্রকাশ করা হয়েছিল এই ভার্সনটি। আস্তে আস্তে সমস্ত ফোনে এটি চলে আসবে।
অ্যাকোসমেরিক্স সিউডোমিসা
এরা অ্যাক্টিনিডিয়া প্রজাতির লার্ভা খায়।
মাহবুব আলম
মাহবুব আলম (জন্ম: ১৯৫০) আধুনিক বাংলা সাহিত্যের একজন প্রখ্যাত সাহিত্যিক। মুক্তিযুদ্ধ বিষয়ক গবেষণা সাহিত্যের জন্য তিনি বিশেষভাবে পরিচিত।
জন্ম ও পারিবারিক পরিচিতি
মাহবুব আলম রংপুর জেলায় জন্মগ্রহণ করেন। রংপুর শহরের জে এন সি রোডে তার পৈতৃক বাড়ি। তার শিক্ষা জীবনের শুরু রংপুর আদর্শ বিদ্যালয় এবং কারমাইকেল কলেজে। তিনি ঢাকা বিশ্ববিদ্যালয় থেকে লাইব্রেরি এন্ড ইনফরমেশন সাইন্স এ মাস্টার্স শেষ করেন। ১৯৭৭ সালে তিনি পোলান্ডের ওয়ার্শ বিশ্ববিদ্যালয় থেকে পাবলিক এডমিনিস্ট্রেশনের এন্ড হাইয়ার ম্যানেজমেন্ট এর উপরে এম এ ডিগ্রি অর্জন করেন। তিনি ঢাকা বিশ্ববিদ্যালয়ের ছাত্র থাকাকালীন সময়ে বাংলাদেশের স্বাধীনতা যুদ্ধ শুরু হয়
কর্মজীবন
যুদ্ধের ডাকে সারা দিয়ে মাহবুব আলম ভারত থেকে ট্রেনিং নিয়ে ৬ নং সেক্টরে কোম্পানি কমান্ডার হিসেবে মুক্তিযুদ্ধে যোগ দেন এবং সাহসীকতার সাথে যুদ্ধের শেষদিন পর্যন্ত যুদ্ধ পরিচালনা করেন। এই পুরোটা সময় তিনি সাথে রেখেছিলেন তিনটি নোট বুক যেখানে প্রতি দিনের ঘটনা লিপিবদ্ধ করে রাখতেন। এই নোটবুক গুলোই পরবর্তীতে তার যুদ্ধ বিষয়ক লেখালেখিতে সহায়ক হিসেবে কাজ করেছে। যুদ্ধ শেষে মাহবুব আলম বিসিএস প্রশাসনে কর্মজীবন শুরু করেন এবং ২০০৮ সালে যুগ্মসচিব হিসেবে অবসর গ্রহণ করেন।
অবসরের পর তিনি মুক্তিযুদ্ধ জাদুঘরে জেনারেল ম্যানেজার হিসেবে দায়িত্ব পালন করেন। মুক্তিযুদ্ধের লেখায় অবদানের কারণে তিনি ২০১২ সালে বাংলা একাডেমি সাহিত্য পুরস্কার পান। ২০১৪ সালে তিনি ভারত সরকারের আমন্ত্রণে মুক্তিযোদ্ধা হিসেবে বিজয়দিবস উৎযাপনের জন্য কলকাতার ফোর্ট উইলিয়ামে অংশ গ্রহণ করেন। তার গল্প নিয়ে "মুক্তিযুদ্ধ একাত্তর" নামে দেশ টিভিতে একটি ধারাবাহিক নাটক প্রচারিত হয়। ব্যক্তিগত জীবনে সহধর্মিণী মর্জিনা বেগম (প্রধান শিক্ষিকা) এবং চার কন্যা সন্তানের জনক মাহবুব আলম ঢাকায় নিজ বাসভবনে থাকেন।
পুরস্কার
মুক্তিযুদ্ধ বিষয়ক গবেষণা সাহিত্যে বিশেষ অবদানের জন্য তিনি ২০১২ সালে বাংলা একাডেমী পুরস্কার লাভ করেন।
চুঙ্গাভাঙ্গা নদী
চুঙ্গাভাঙ্গা নদী বাংলাদেশের উত্তর-পশ্চিমাঞ্চলের নীলফামারী জেলার একটি নদী। নদীটির দৈর্ঘ্য ১২ কিলোমিটার, গড় প্রস্থ ১৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক চুঙ্গাভাঙ্গা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৪৩।
স্থির তড়িৎ
thumb|right|স্থির বিদ্যুতের সাধারণ উদাহরণ - কোন আহিত দন্ডকে কাগজের টুকরোর কাছে আনলে দন্ডের মধ্যস্থিত স্থির বিদ্যুতের কারণে কাগজের টুকরোগুলো আকর্ষিত হয়। আঁন্দ্রে লুটনের (André Lütken) ১৮৭৮ সালের বুক অব ইনভেনশনস (Opfindelsernes Bog বা Book of inventions থেকে গৃহীত।
তড়িৎ বা আধান যখন চলাচল করে না, বরং কোন বস্তুতে আবদ্ধ থাকে, তখন তাকে স্থির তড়িৎ (ইংরেজি ভাষায়: Static electricity) বলে। পদার্থবিজ্ঞানের যে শাখায় এই স্থির তড়িৎ নিয়ে আলোচনা করা হয় তাকে ইংরেজি ভাষায় Electrostatics বলে। বাংলায় অধ্যয়নের এই ক্ষেত্রটিকেও সাধারণভাবে স্থির তড়িৎ নামে আখ্যায়িত করা হয়।
কারণ
সাধারণত একটি পদার্থ যেসব অণুসমূহের সমন্বয়ে গঠিত, তারা সবাই মিলে একটি আধান নিরপেক্ষ (charge neutral) পরিবেশ তৈরি করে। এমনকি যদি পদার্থটি আয়নের সমষ্টি হয়, তবে তার ধনাত্মক আয়ন ও ঋণাত্মক আয়নের সংখ্যা সমান হয়। কোন কারণে, যদি এই পদার্থটির সাথে অন্য কোন পদার্থের ঘর্ষণ হয়, তবে এই পদার্থদ্বয়ের মাঝে কিছু আধানের (চার্জের) আদান প্রদান হয়। ফলশ্রুতিতে, এই দুটি পদার্থের একটিতে কিছু অতিরিক্ত ঋণাত্মক ও অপরটিতে কিছু অতিরিক্ত ধনাত্মক আধান জমা হয়। অর্থাৎ, এরা আর তখন আধান নিরপেক্ষ থাকে না।
কোন পদার্থটি ধনাত্মক আর কোন পদার্থটি ঋণাত্মক আধানে আধিত (charged) হবে, সেটা নির্ধারিত হয় পদার্থগুলো চার্জের প্রতি আসক্তি কতটা বেশি তার উপর। এই আসক্তির উপর ভিত্তি করে আগে থেকেই বলা সম্ভব দুটি পদার্থের ঘর্ষণের ফলে কোনটি ধনাত্মক আর কোনটি ঋণাত্মক আধানে আধিত হবে।
বহিঃসংযোগ ও প্রাসঙ্গিক অধ্যয়ন
Elektrostatyka
অপরাজনীতি
অপরাজনীতি হলো সকল রাজনৈতিক সংশ্লিষ্টতার প্রতি উদাসীনতা বা বিদ্বেষ । একজন ব্যক্তিকে অরাজনৈতিক হিসাবে বর্ণনা করা যেতে পারে যদি তিনি রাজনীতিতে আগ্রহী বা জড়িত না থাকে। অরাজনৈতিক হওয়া এমন পরিস্থিতিকেও বোঝাতে পারে যেখানে মানুষ রাজনৈতিক বিষয়ে নিরপেক্ষ অবস্থান নেয়। কলিন্স ইংলিশ ডিকশনারী মতে অরাজনৈতিককে "রাজনৈতিকভাবে নিরপেক্ষ; রাজনৈতিক মনোভাব, বিষয়বস্তু বা পক্ষপাত ছাড়া" হিসাবে সংজ্ঞায়িত করে। থাম্ব| এপিকিউরাস ধ্রুপদী প্রাচীনত্বের সময়, এপিকিউরিয়ানরা একটি মতবাদের অবস্থান হিসাবে শহরের জীবনযাপন থেকে বিচ্ছিন্নতা গ্রহণ করেছিল। শরীরের জন্য যন্ত্রণা এবং আত্মার জন্য কষ্টের অনুপস্থিতিতে আনন্দের খোঁজে, তারা রাজনৈতিক কার্যকলাপকে অপ্রয়োজনীয় চাপের উৎস হিসাবে দেখেছিল যা এই পরিণতির দিকে নিয়ে যায় না।
যা হোক, তারা কঠোরভাবে অরাজনৈতিক ছিল না এবং রাজনীতিতে অংশগ্রহণ করত যখন রাজনৈতিক কার্যকলাপ তাদের আনন্দ আনতে বা তাদের দুঃখকষ্ট এড়াতে সহায়তা করত।
কাহারোল থানা
কাহারোল থানা বাংলাদেশের দিনাজপুর জেলার অন্তর্গত কাহারোল উপজেলার একটি থানা।
পটভূমি
১৯০৪ খ্রিস্টাব্দে কাহারোল থানা প্রতিষ্ঠা লাভ করে।
প্রশাসনিক এলাকাসমূহ
কাহারোল উপজেলার ৬টি ইউনিয়নের প্রশাসনিক কার্যক্রম কাহারোল থানার অধীন।
অ্যান্ড্রয়েড ১৩
অ্যান্ড্রয়েড ১৩ যার কোডনাম তিরামিসু হলো  একটি আসন্ন সর্বাধিক নতুন অ্যান্ড্রয়েড মোবাইল অপারেটিং সিস্টেমের বড়ো রকমের আপডেট। ১০ই ফেব্রুয়ারি, ২০২২-এ প্রথম প্রিভিউ সংস্করণটি প্রকাশিত হয়েছিল।
ফাইন্যান্সিয়াল টাইমস
ফাইন্যান্সিয়াল টাইমস (এফটি) ইংরেজি ভাষার আন্তর্জাতিক দৈনিক সংবাদপত্র যা ব্যবসায় এবং অর্থনৈতিক খবরের উপর বিশেষ জোর দেয়। জাপানি সংস্থা নিক্কি, ইনকর্পোরেটের মালিকানাধীন এই সংবাদপত্রের সদর দফতর ইংল্যান্ডের লন্ডনে অবস্থিত।
১৮৮৮ সালে লন্ডনে জেমস শেরিডান এবং হোরাটিও বটমলে পত্রিকাটি প্রতিষ্ঠা করেছিলেন। এটি ১৯৪৫ সালে তার নিকটতম প্রতিদ্বন্দ্বী ফাইন্যান্সিয়াল নিউজের সাথে একীভূত হয়েছিল। পিয়ারসন পিএলসি ১৯৫৭ সালে ফাইন্যান্সিয়াল টাইমস ক্রয় করে নেয় এবং ২০১৫ সালে নিক্কির নিকট বিক্রি করে। ২০১২ সালের এপ্রিল পর্যন্ত এর এক মিলিয়ন রেকর্ডসংখ্যক প্রদেয় সাবস্ক্রিপশন রয়েছে, যার তিন-চতুর্থাংশ ডিজিটাল।
হাকিমপুর সরকারি কলেজ
হাকিমপুর সরকারি কলেজ দিনাজপুরের হাকিমপুর উপজেলায় অবস্থিত একটি কলেজ। হাকিমপুর ডিগ্রী কলেজ দিনাজপুর জেলার হাকিমপুর উপজেলায় উচ্চ শিক্ষার জন্য প্রথম এবং একমাত্র প্রতিষ্ঠান। কলেজটি ১ জুলাই, ১৯৮৪ সালে হাকিমপুরের তৎকালীন ইউএনও আমিনুর রসুলের নেতৃত্বে বিপুল সংখ্যক স্থানীয় উত্সাহীদের প্রত্যক্ষদের পৃষ্ঠপোষকতায় প্রতিষ্ঠিত হয়।
অনুষদ ও বিভাগ সমূহ
কলেজে পঠিত বর্তমান অনুষদ ও বিভাগসমূহ -
বার্বাডোসের সংবাদপত্রের তালিকা
নীচে বার্বাডোসের সংবাদপত্রের একটি তালিকা রয়েছে।
ছাতনাই নদী
ছাতনাই নদী বাংলাদেশের উত্তর-পশ্চিমাঞ্চলের পঞ্চগড় জেলার একটি নদী। নদীটির দৈর্ঘ্য ১২ কিলোমিটার, গড় প্রস্থ ২৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ছাতনাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৪৪।
কোস্টা রিকার সংবাদপত্রের তালিকা
নীচে কোস্টা রিকার সংবাদপত্রের একটি তালিকা রয়েছে।
ডন নিউজ
ডন নিউজ পাকিস্তানের ২৪ ঘণ্টার উর্দু ভাষার সংবাদ চ্যানেল। করাচি ভিত্তিক, স্টেশন পাকিস্তান হেরাল্ড প্রকাশনা লিমিটেড (পিএইচপিএল) এর একটি সহায়ক সংস্থা। যা পাকিস্তানের বৃহত্তম ইংরেজি ভাষার মিডিয়া গ্রুপ হিসেবে পরিচিত।
২৫ মে ২০০৭ তারিখে চ্যানেলটি পরীক্ষামূলক সম্প্রচার শুরু করে। ২৩ জুলাই ২০০৭ তারিখে পূর্ণরুপে সম্প্রচার শুরু হয়। প্রতিদিন চার ঘণ্টা সফল পরীক্ষার পর একটি উর্দু সংবাদ চ্যানেলে রূপান্তরিত হয়। প্রথমদিকে চ্যানেলটি আর্থিক সংকট ও কর্ম দর্শকের কারণে ২৪ ঘণ্টা সম্প্রচার হয়নি। পরে মূলত ১৫ মে ২০১০ তারিখে ২৪ ঘণ্টা সম্প্রচার শুরু করে।
এক্সপ্রেস ২৪/৭ পাকিস্তানের একমাত্র ইংরেজি নিউজ চ্যানেলের স্থলে অল্প সময়ের জন্য এটি প্রতিস্থাপিত হয়। এর আগে এক্সপ্রেস মিডিয়া গ্রুপ আর্থিক সংকটের কারণে তাদের চ্যানেলটি বন্ধ করে দেয়।
চ্যানেলটি দেশের বাইরে থেকে দেখার জন্য ওয়েবসাইটে ও অনলাইন সম্প্রচার চালু রেখেছে।
প্রতিষ্ঠানের ইতিহাস
ডন নিউজ পাকিস্তান থেকে প্রকাশিত প্রথম ইংরেজি সংবাদ এবং বর্তমানে চ্যানেল হিসাবে চালু রয়েছে এবং "তার দর্শকদের দায়ীত্বশীলতা, বিশ্বাসযোগ্য এবং সুস্থ ধারার সংবাদ প্রদানে অঙ্গীকারবদ্ধ। করাচি, লাহোর ও ইসলামাবাদে স্টুডিও সুবিধা নিয়ে করাচী, লাহোর, ইসলামাবাদ, কোয়েটা এবং পেশোয়ারে চ্যানেলটি সম্প্রচার রয়েছে। ডিজিটাল উপগ্রহ সংবাদ সংগ্রহ (ডিএসএনজি) ক্ষমতা এবং ব্রডব্যান্ড গ্লোবাল এরিয়া নেটওয়ার্ক (বিজিএএনএস) সহ অত্যাধুনিক প্রযুক্তির সজ্জিত, চ্যানেলে উপগ্রহের মাধ্যমে প্রত্যন্ত অঞ্চলে সরাসরি ট্রান্সমিশন সরবরাহ করার ক্ষমতা রয়েছে।
দেশি শুমচা
থাম্ব|দেশি শুমচা দেশি শুমচা বা ভারতীয় পিট্টা (নওরঙ,  নওরঙ্গী,নীল পাখি,বর্নালী , বন সুন্দরী, সাদা হালতি নামেও পরিচিত) (বৈজ্ঞানিক নাম: Pitta brachyura) এক ধরনের ছোট পাখি। ‘পিট্টা’ তেলুগু শব্দ, যার অর্থ ছোট পাখি। এরা বর্ণিল পাখি।
বৈতরণী
বৈতরণী (वैतरणी, ) বা বৈতর্ণ হল ভারতীয় ধর্মের পৌরাণিক নদী। গরুড় পুরাণ এবং অন্যান্য বিভিন্ন হিন্দু ধর্মীয় গ্রন্থে বর্ণিত, এটি পৃথিবী ও নরকের মধ্যে অবস্থিত, যা হিন্দু মৃত্যুর দেবতা যমের রাজ্য। এটা বিশ্বাস করা হয় যে এটি পাপ শুদ্ধ করতে সক্ষম। ধার্মিকরা এটিকে অমৃতের মতো জলে ভরা দেখতে পান, পাপীরা এটি রক্তে ভরা দেখতে পান।  এটি গ্রীক পৌরাণিক কাহিনীর স্টিক্স নদীর সমতুল্য।
বৈতরণী নদী বৈতরণী ব্রতের সাথে সম্পর্কিত, যা চাঁদের অন্ধকার পর্বের একাদশ দিনে পালন করা হয়; যেখানে গরুকে পূজা করা হয় এবং দান করা হয়, যা গরুড় পুরাণ, শ্লোক ৭৭-৮২-এ উল্লিখিত ভয়ঙ্কর নদী পার হতে পারে বলে বিশ্বাস করা হয়।
পুরাণ
গরুড় পুরাণ মতে, বৈতরণী একশত যোজন পর্যন্ত বিস্তৃত। এটিকে জল, রক্ত, শকুন ও মাছ দ্বারা পরিপূর্ণ বলে উল্লেখ করা হয়েছে। আত্মার পথপ্রদর্শক নদীর খেয়া যাত্রীদের নামমাত্র মূল্যে নদী পার করে। একজন মৃত ব্যক্তিকে তার মৃত্যুর সময় উপহার দেওয়া গরু, বৈতরণী গাভী বলা হয়, তাকে নদীর ওপারে সারিবদ্ধ করার অনুমতি দেয়।
স্কন্দ পুরাণের হরিহরেশ্বর মাহাত্ম্যে একটি ভৌত ​​নদী উল্লেখ করা হয়েছে যা পূর্ব মহাসাগরে মিলিত হয়েছে; যে এতে স্নান করে সে চিরকাল যমের যন্ত্রণা থেকে মুক্ত থাকার কথা।
বৈতরণী মৎস্য, বামন এবং পদ্ম পুরাণে আবির্ভূত হয়েছে, যা বৈতরণী মাহাত্ম্যে বৈতরণীর ব্যুৎপত্তি প্রকাশ করে, যেখানে এটিকে বৈ (সত্যিই) তরিণী (সংরক্ষণ) হিসাবে সংজ্ঞায়িত করা হয়েছে। এটি সেই কিংবদন্তির সাথে সম্পর্কিত যেখানে শিবের কাছ থেকে বর পাওয়ার পর পরশুরামের তপস্যার কারণে পাতাল থেকে নদীটি পৃথিবীতে আনা হয়েছিল।
অগ্নি পুরাণে বলা হয়েছে যে মৃত্যুর দ্বারপ্রান্তে একজন ব্যক্তিকে উপহার দেওয়ার সময় একজনকে নিম্নলিখিত শব্দগুলি বলা উচিত:
"মৃত্যু ঈশ্বরের (স্থান) ভয়ঙ্কর প্রবেশদ্বারে অন্ধকার বৈতরণী নদী রয়েছে। সেই বৈতরণী পার হওয়ার জন্য আমি এই কালো গরু দিচ্ছি।"
- অগ্নিপুরাণ, অধ্যায় ২১০
দেবীভাগবত পুরাণ মতে, নদীটি পাপীদের কাছে ভয়ঙ্কর।
রামায়ণ
রামায়ণ অনুসারে, রাবণ তার পুষ্পক বিমানের উপর রক্তাক্ত বৈতরণী অতিক্রম করে।
মহাভারত
মহাভারত অনুসারে, বৈতরণী সকল পাপ ধ্বংস করতে সক্ষম। এতে বলা হয়েছে যে বৈতরণীতে পড়ে থাকা প্রাণীরা রক্ত, জল, কফ, প্রস্রাব ও মল-এর মতো দুর্গন্ধযুক্ত তরল অনুভব করে।
শিখধর্ম
বৈতরণী নদী এমন একটি নদী যা একজন ব্যক্তির মৃত্যুর পর ধরম রাজের দরবারের পথে আসে। বৈতারাণী নদীর অস্তিত্বও হিন্দুরা বিশ্বাস করে। এই নদী রক্ত, পুঁজ, প্রস্রাব এবং অন্যান্য নোংরা জিনিসে পূর্ণ একটি নদী। নোংরা গন্ধে ভরা নদী হওয়ায় এই নদীর খুব দুর্গন্ধ রয়েছে। নদীতে উগ্র মাংস খাওয়া পাখি, মাছ, পোকামাকড়, কুমির এবং অন্যান্য হিংস্র প্রাণী যা জীবকে আক্রমণ করে। এই নদীর উপরে আগুন আছে এবং আগুন লাগানো হয়েছে এবং এই নদীর উপাদান অত্যন্ত গরম। এই নদী বিশেষ করে পাপীদের জন্য তৈরি করা হয়েছিল। পাপীরা এই নদীতে জ্বলছে, এবং পোকামাকড় এবং প্রাণী দ্বারা তাদের মাংস ছিঁড়ে ফেলেছে কারণ তারা এই নদীর ওপারে সাঁতার কাটানোর জন্য তৈরি হয়েছে এবং যারা ভাল কাজ করেছে তাদের এক টুকরো করে এই নদী পার হওয়ার জন্য একটি নৌকা দেওয়া হয়েছে।
শিখ ধর্মগ্রন্থে বৈতরণী নদীর উল্লেখ রয়েছে:
"পরকালে, আপনাকে বিষাক্ত অগ্নিশিখার (বৈতরণী নদী) জ্বলন্ত নদী অতিক্রম করতে হবে। সেখানে আর কেউ থাকবে না; আপনার আত্মা একা থাকবেআগুনের সাগর তীব্র শিখার ঢেউ বের করে দেয়; স্ব-ইচ্ছায় মনমুখরা এতে পড়ে, এবং সেখানে ভাজা হয়। ।। ৯ ।। (শ্রী গুরু গ্রন্থ সাহিব জি মহারাজ, ১০২৬)"
"আমি আধ্যাত্মিক জ্ঞান, ধ্যান বা কর্ম সম্পর্কে কিছুই জানি না, এবং আমার জীবনযাত্রা পরিষ্কার এবং বিশুদ্ধ নয়। অনুগ্রহ করে আমাকে পবিত্র সঙ্গের সাদ সঙ্গতের পোশাকের সাথে সংযুক্ত করুন; আমাকে ভয়ঙ্কর নদী (বৈতরণী নদী) অতিক্রম করতে সাহায্য করুন। ।। ১ ।। (শ্রী গুরু গ্রন্থ সাহিব জি মহারাজ, ৭০২)"
বৌদ্ধধর্ম
বৈতরণী নদীকে (কসরোদক নদী বা ক্ষর নদী নামেও পরিচিত) বৌদ্ধধর্মে একটি নদী হিসেবে স্বীকৃতি দেওয়া হয়েছে যা নরকের মধ্য দিয়ে প্রবাহিত হয়। পূর্ব এশিয়ায় এটি 灰河地獄 নামে পরিচিত বা 鞞多梨尼河 হিসাবে লিপ্যন্তরিত।
পালি সাহিত্যে, নদীকে তলোয়ার-পাতা আসিপত্তবনের বন দ্বারা প্রবাহিত হিসাবে বর্ণনা করা হয়েছে। নরকের প্রাণীরা এটি থেকে স্নান এবং পান করার চেষ্টা করে, কেবলমাত্র আবিষ্কার করার জন্য যে তলোয়ার এবং ধারালো অস্ত্র তার জলের নিচে লুকিয়ে রয়েছে। লতা যা বর্শার মতো কাঁটা বহন করে তার তীরে বেড়ে ওঠে। এর বাসিন্দারা হল যারা গর্ভপাত এবং দুর্বলদের উপর অত্যাচারের জন্য দোষী। নিমি জাতক, (নং ৫৪১) ধার্মিক রাজা নিমিকে মাতালি মহাবিশ্বের একটি সফর দিয়েছিলেন, এই সময় তিনি নরকে ভেতরানির আভাস পেয়েছিলেন।
মহাযান সূত্রে যেমন মহাপ্রজন্মপারমিতাশাস্ত্রে, বৈতারণী আভিসির রাজ্যের মধ্যে একটি ছোটোখাটো নরক (উৎসদা)। পাপীরা যারা নদীতে প্রবেশ করে তারা নিম্ন প্রবাহে লোহার জ্বলন্ত মাটিতে ভেসে যায়। নামটি লোহার কাঁটাগুলির বনকেও নির্দেশ করে যা তার তীর বরাবর চলে, যা আটটি বড় নরকের বাইরে অবস্থিত ষোলটি ছোট ছোট নরকের মধ্যে একটি তৈরি করে। এখানে পুনর্জন্ম হল সামুদ্রিক জীবন যেমন মাছ বা কচ্ছপকে হত্যা করা, অন্যদেরকে পানিতে পড়তে বাধ্য করা, অথবা ফুটন্ত বা জমে যাওয়া জলে ফেলে দেওয়া।
যুপ
যুপ (यूप, ) বা যুপস্তম্ভ,  প্রাচীন ভারতে ব্যবহৃত বৈদিক যজ্ঞ স্তম্ভ। এটি বৈদিক আচারের অন্যতম গুরুত্বপূর্ণ উপাদান।
শিকারের মৃত্যুদণ্ড (সাধারণত প্রাণী), যারা যুপে বাঁধা ছিল, সবার জন্য সমৃদ্ধি আনার উদ্দেশ্যে ছিল।
ইসাপুর যুপ
ইসাপুর যুপ, এখন মথুরা সংগ্রহালয়ে, মথুরার আশেপাশে ইসাপুরে (27.5115°N, 77.6893°W) পাওয়া গেছে এবং খ্রিস্টীয় তৃতীয় শতাব্দীর কুষাণ শাসক বশিষ্কের নামে শিলালিপি রয়েছে এবং এর নির্মাণের উল্লেখ রয়েছে। বলি অধিবেশনের জন্য যুপ স্তম্ভ।
মুদ্রায় যুপ
গুপ্ত সাম্রাজ্যের সময়কালে, সমুদ্রগুপ্তের মুদ্রায় যুপ যজ্ঞের পোস্টে বাঁধা ঘোড়ার অশ্বমেধ দৃশ্য দেখা যায়। উল্টোদিকে, রানী ঘোড়ার পাখার জন্য চৌরি ও সুই-সদৃশ সূঁচযুক্ত যন্ত্র ধরে আছেন, যেখানে কিংবদন্তি "অশ্বমেধ যজ্ঞ করার জন্য যথেষ্ট শক্তিশালী"।
ইন্দোনেশিয়ার যুপ শিলালিপি
নুসান্তরে প্রাচীনতম সংস্কৃত শিলালিপিগুলি হল সাতটি পাথরের স্তম্ভের উপর, বা যুপ (বলি পোস্ট), বোর্নিওর পূর্ব অংশে, কুতাই, পূর্ব কালিমান্তান প্রদেশের ঐতিহাসিক এলাকায় পাওয়া যায়। এগুলি  ব্রাহ্মণদের দ্বারা সংস্কৃত ভাষায়, প্রাথমিক পল্লব লিপি ব্যবহার করে, মুলবর্মন নামে একজন উদার পরাক্রমশালী রাজার ত্যাগের স্মরণে লেখা হয়েছিল, যিনি বর্তমান ইন্দোনেশিয়ার প্রথম হিন্দু রাজ্য কুতাই মার্তাদিপুর রাজ্য শাসন করেছিলেন। পুরাতত্ত্বের ভিত্তিতে, এগুলি খ্রিস্টীয় চতুর্থ শতাব্দীর দ্বিতীয়ার্ধে তৈরি করা হয়েছে। তারা ৪০০ খ্রিস্টাব্দ পূর্বে ইন্দোনেশিয়ান দ্বীপপুঞ্জে ভারতীয় রাষ্ট্রের উত্থানের প্রমাণ দেয়।
শাসক রাজা মুলবর্মন ছাড়াও, শিলালিপিতে তার পিতা অশ্বওয়ারমন এবং তার পিতামহ কুদুঙ্গা (কুতাই মার্তাদিপুর রাজ্যের প্রতিষ্ঠাতা) নামের উল্লেখ রয়েছে। অশ্বওয়ার্মান হলেন প্রথম লাইন যিনি যুপ-তে সংস্কৃত নাম ধারণ করেছেন যা ইঙ্গিত করে যে তিনি সম্ভবত প্রথম হিন্দুধর্মকে মেনে চলেছিলেন।
অ্যান্ড্রয়েড কিটক্যাট
অ্যান্ড্রয়েড কিটক্যাট হল একাদশতম অ্যান্ড্রয়েড মোবাইল অপারেটিং সিস্টেমের ছদ্মনাম যার রিলিজ সংস্করণ হচ্ছে ৪.৪। ৩রা সেপ্টেম্বর, ২০১৩-তে মুক্তিপ্রাপ্ত কিটক্যাট ভার্সন প্রাথমিকভাবে এন্ট্রি-লেভেল ডিভাইসগুলিতে উন্নত কর্মক্ষমতার জন্য অপারেটিং সিস্টেমকে অপ্টিমাইজ করার উপর জোর দেয়।
মেহেরীন জব্বার
মেহেরীন জব্বার হচ্ছেন পাকিস্তানের একজন প্রগতিবাদী নারী যিনি পাকিস্তানে চলচ্চিত্র পরিচালনা করেন এবং টেলিভিশন নাটক বানান। সিন্ধু প্রদেশে ১৯৭১ সালে জন্মগ্রহণকারী মেহেরীন জীবনের একটা বড় অংশ যুক্তরাষ্ট্রে কাটিয়েছিয়েন। তার বাবা জাভেদ জব্বার পাকিস্তান টেলিভিশন কর্পোরেশনে কাজ করতেন। হাম টিভি এবং এআরওয়াই ডিজিটাল সহ পাকিস্তানের নামকরা টেলিভিশন চ্যানেলে মেহেরীন নাটক বানান। ২০০৮ সালে রামচাঁদ পাকিস্তানি নামের চলচ্চিত্র নির্মাণের মধ্য দিয়ে মেহেরীনের চলচ্চিত্র পরিচালনা কর্মজীবন শুরু হয়, চলচ্চিত্রটি তার বাবা জাভেদ প্রযোজনা করেছিলেন; পাকিস্তানি হিন্দু মানুষদের জীবনধারাকে উপজীব্য করে বানানো চলচ্চিত্রটিকে ভারতেও মুক্তি দেওয়া হয়েছিলো।
কর্মজীবন
মেহরিন হলেন একজন পাকিস্তানি-মার্কিন পরিচালক, যিনি এই শিল্পের বিশ বছর বয়সী অভিজ্ঞ, পরিচালক / প্রযোজক হিসাবে প্রচুর ক্যারিয়ার সহ পাকিস্তানি এবং দক্ষিণ এশীয় টেলিভিশনের জন্য টিভি সিরিজ তৈরি করেছেন যা তাকে সমালোচনা ও বাণিজ্যিক সাফল্য এনে দিয়েছে। মেহরীন চলচ্চিত্র উৎসবের পাশাপাশি টিভিতে আন্তর্জাতিকভাবে প্রদর্শিত হয়েছে এমন বেশ কয়েকটি আখ্যান শর্টও তৈরি করেছেন। তার পুরস্কার প্রাপ্ত শর্ট ফিল্ম এবং টিভি নাটকগুলির মধ্যে রয়েছে "দের অব দ্য লেট কর্নেল", "বিউটি পার্লার", "দোরাহ", "দম"; ২০০৮ সালে মেহরিন তার প্রথম ফিচার ফিল্ম ‘রামচাঁদ পাকিস্তানি’ পরিচালনা করেছিলেন যার জন্য তাঁকে ‘গ্লোবাল ফিল্ম ইনিশিয়েটিভ গ্রান্ট’ দিয়ে ভূষিত করা হয়েছিল। চলচ্চিত্রটি ত্রিবেকা ফিল্ম ফেস্টিভ্যালে প্রতিযোগিতায় প্রিমিয়ার করেছিল এবং সফল 'রান ফেস্টিভ্যাল' চালিয়ে যায়। পরে এটি ২০০৮-০৯ সালে পাকিস্তান, ভারত ও যুক্তরাজ্যে নাট্যমঞ্চে প্রকাশিত হয়েছিল সমালোচনা ও দর্শকদের প্রশংসার জন্য। 'রামচাঁদ পাকিস্তানি' 'ইন্টারন্যাশনাল ফেডারেশন অফ ফিল্ম সমালোচক'-দের দ্বারা ফিপরেসি পুরস্কার প্রাপ্ত হয়েছিলো, সুইজারল্যান্ডের 'ফ্রিবার্গ ফিল্ম ফেস্টিভ্যালে' শ্রোতা পুরস্কার এবং ১৩তম বার্ষিক সত্যজিৎ রায় পুরস্কার দ্বারা 'সম্মানিত উল্লেখ' হয় এটি, লন্ডন ফিল্ম ফেস্টিভালেও চলচ্চিত্রটি প্রদর্শিত হয়েছিল। ২০১০ সালে মেহরিনকে নিউ ইয়র্কের জাদুঘরের আধুনিক আর্ট জাদুঘরে তার ছবিটির স্ক্রিন করার জন্য আমন্ত্রিত করা হয়েছিল।
নিউ ইয়র্ক এবং করাচিতে শুটিং করা হয়েছিল তার দ্বিতীয় ফিচার ফিল্ম 'দোবার ফির সে'; পাকিস্তান, যুক্তরাজ্য, মার্কিন যুক্তরাষ্ট্র এবং সংযুক্ত আরব আমিরাতে ২০১৬ সালের ডিসেম্বরে একটি সফল নাট্যমঞ্চ মুক্তি পেয়েছিল তার।
মেহরিন করাচিতে জাতীয় চলচ্চিত্র বোর্ডের বোর্ড সদস্য, পাকিস্তানের করাচিতে কারা ফিল্ম ফেস্টিভালের প্রতিষ্ঠাতা সদস্য এবং ওয়ার এগেইন্সট রেইপ প্রতিষ্ঠানের সদস্য (ধর্ষণের বিরুদ্ধে যুদ্ধ) হয়েছেন। ২০১২ সালে তাকে উগান্ডার মাইশা ফিল্ম ল্যাবে আমন্ত্রিত করা হয়েছিল - ভারতীয় পরিচালক মীরা নায়ার পরিচালিত মেন্টার হিসাবে প্রতিষ্ঠিত একটি অলাভজনক প্রশিক্ষণ ল্যাব। তিনি তার কাজের জন্য বেশ কয়েকটি পুরস্কার প্রাপ্ত এবং বহু স্থানীয় এবং আন্তর্জাতিক চলচ্চিত্র উৎসব জুরীর সদস্য হিসাবে কাজ করেছেন।
হৈমবতী সেন
হৈমবতী সেন (১৮৬৬ – ৫ আগস্ট ১৯৩৩) (বিবাহের পূর্বে হৈমবতী বা হেমবতী ঘোষ), ছিলেন একজন ভারতীয় মহিলা চিকিৎসক যিনি বাল্যবিধবা হয়ে কেবল আত্মবিশ্বাসে ভর করে জীবনে প্রতিষ্ঠিত হন।
জীবনের প্রথমার্ধ
হৈমবতী ঘোষের জন্ম ১৮৬৬ খ্রিস্টাব্দে ব্রিটিশ ভারতের অধুনা বাংলাদেশের  খুলনা জেলার  নৈহাটি ইউনিয়নের  শ্রীরামপুর নৈহাটির এক  কুলীন কায়স্থ বংশে। পিতা প্রসন্নকুমার ঘোষ ছিলেন জমিদার। পিতামহ শিবনাথ ঘোষ (১৮০৯-১৮৪৯) নীলকুঠি সাহেব রেনির বিরোধিতা করে বাংলার বাহাদুর আখ্যা লাভ করেছিলেন। দাদা ও ভাইদের পড়াশোনা দেখে হৈমবতীর পড়াশোনার ইচ্ছা হত। কিন্তু তখনকার পুরুষতান্ত্রিক সমাজের নির্মমতায় কিছুদিন বিদ্যালয়ের পাঠের পরই অসহায়  পিতা মাত্র সাড়ে নয় বৎসর বয়সে বিবাহ দেন বছর পঁয়তাল্লিশের এক বিপত্নীক পাত্রের সঙ্গে। কিন্তু বিবাহের অল্প কয়েক দিনের মধ্যেই হৈমবতী বিধবা হন। বালবিধবা হয়ে শ্বশুরবাড়ি, বাপের বাড়িসহ পরিবারের লোকজনের কাছ থেকে কোনো সাহায্য না পেয়ে নিঃসম্বল ও নিরুপায় অবস্থায় যুবতী হৈমবতী কাশীবাসী হন। সেখানে বালিকা বিদ্যালয়ে পড়িয়ে গ্রাসচ্ছাদনের ব্যবস্থায় সন্তুষ্ট হতে না পেরে পড়াশোনার ইচ্ছায় কলকাতা আসেন। ব্রাহ্মসমাজের বিশিষ্ট ব্যক্তিদের কাছে সাহায্য প্রার্থনায় তিনি ব্রাহ্ম ধর্ম প্রচারক কুঞ্জবিহারী সেনকে বিবাহের শর্তে লেখাপড়ার অনুমতি পান। ১৮৯০ খ্রিস্টাব্দের তাদের বিবাহ হয়। কলকাতার ক্যাম্পবেল মেডিকেল স্কুলের এন্ট্রান্স পরীক্ষায় উত্তীর্ণ হন এবং ডাক্তারি পড়ার সুযোগ পান। স্কুলের সেরা ছাত্রী হিসাবে বিশেষ পারদর্শিতার জন্য বৃত্তিসহ পাঁচটি পদক লাভ করেন।  ১৮৯৪ খ্রিস্টাব্দে ক্লাসে শীর্ষ স্থান অধিকার করে ভার্নাকুলার লাইসেনশিয়েটেড ইন মেডিসিন অ্যান্ড সার্জারি ডিপ্লোমা লাভ করেন। তার বিশ্ববিদ্যালয়ের ডিগ্রি না থাকায় এল. এম. এস. এর সমস্ত পাঠক্রম শেষ করেও তিনি এল এম এস ডিপ্লোমা পান নি।
কর্মজীবন
বঞ্চিত ভারতীয় নারীর অবস্থান থেকে তিনি এক সফল কর্মজীবন গড়ে এক দৃষ্টান্ত স্থাপন করেন। পর্দাপ্রথা  সম্পর্কে  গোঁড়া না হয়েও, অবস্থা অনুসারে ব্যবস্থাগ্রহণের পক্ষপাতী ছিলেন তিনি।
হৈমবতী নিজেকে শুধুমাত্র চিকিৎসকের গণ্ডিতে বেঁধে রাখেননি। তিনি পরিবারের দেখাশোনার সঙ্গে সাহিত্যচর্চাও করেছেন। কবিতা, ছোট গল্প ছাড়াও তিনি একান্ত ঘরোয়া বাংলায় আত্মজীবনী স্মৃতিকথা রচনা করেন। প্রবীর গঙ্গোপাধ্যায়ের সম্পাদনায় "ডাঃ হৈমবতী সেন-এর জীবনকথা" নামে ২০১৯ খ্রিস্টাব্দে প্রকাশিত হয়। এছাড়ামেমোরিজ় অফ ডক্টর হৈমবতী সেন— ফ্রম চাইল্ড উইডো টু লেডি ডক্টর নামে ইংরাজীতে অনূদিত হয় ২০০০ খ্রিস্টাব্দে। কানাডার নারীবাদী লেখিকা জেরাল্ডিন ফোর্বস ২০২০ খ্রিস্টাব্দে তপন রায়চৌধুরীর সঙ্গে তার জীবনীর প্রেক্ষাপটে যুগ্মভাবে লেখেন -'''দ্য মেমোরস্ অফ ড. হৈমবতী সেন'''।
ব্যক্তিগত জীবন
হৈমবতীর লেখাপড়া শিখে সাবলম্বী হবার স্বপ্ন পূরণ হলেও বিবাহিত জীবন সুখের হয়নি। পডাশোনা করার জন্যই ১৮৯০ খ্রিস্টাব্দে দ্বিতীয়বার বিবাহ করেন ব্রাহ্মধর্ম প্রচারক কুন্জবিহারী সেনকে। তার কোনও উপার্জন ছিল না। উপরন্তু তাদের পাঁচ সন্তান (চার পুত্র ও এক কন্যা) ছিল। তাদের ও সংসারের সব খরচ বহন করতে হত হৈমবতীকে। আর এর সঙ্গে চলত তার উপর স্বামীর শারীরিক নির্যাতন। স্বামীর মৃত্যুর পর এক দিকে সন্তানপালন, অন্য দিকে হাসপাতাল, দুটো জীবনকে সমান তালে সামলেছিলেন তিনি। সন্তাদের সকলকেই প্রতিষ্ঠিত করেছেন। জ্যেষ্ঠ পুত্র ধ্রুবজ্যোতি ছিলেন আইনজীবি ও অধ্যাপক। দ্বিতীয় পুত্র কর্নেল ডাঃ আত্মজ্যোতি, তৃতীয় ও কনিষ্ঠ পুত্র শান্তজ্যোতি ও জগজ্যোতি ছিলেন ইঞ্জিনিয়ার। একমাত্র কন্যা ভক্তিসুধা বেথুন থেকে পাশ করে পরে শিক্ষকতা করতেন। ১৯৩৩ খ্রিস্টাব্দের ৫ আগস্ট ৬৭ বৎসর বয়সে স্তন ক্যান্সারে পরলোক গমন করেন।
ওয়াজির আকবর খান
ওয়াজির আকবর খান (১৮১৬–১৮৪৫; ), জন্মনাম মুহাম্মদ আকবর খান (محمد اکبر خان) (আমির আকবর খান নামেও পরিচিত) (امير اکبر خان) ছিলেন আফগান রাজপুত্র, সেনাপতি ও আমির। ১৮৪২ খ্রিষ্টাব্দে তিনি আমির হন। এরপর মৃত্যুর আগপর্যন্ত তিন বছর তিনি আমির ছিলেন। ১৮৩৭ খ্রিষ্টাব্দে জামরুদের যুদ্ধে আফগানিস্তানের দ্বিতীয় রাজধানী পেশাওয়ার পুনরুদ্ধার প্রচেষ্টার সময় তার খ্যাতি বৃদ্ধি পায়।
ওয়াজির আকবর খান প্রথম ইঙ্গ-আফগান যুদ্ধে সামরিকভাবে সক্রিয় ছিলেন। এই যুদ্ধ ১৮৩৯ থেকে ১৮৪২ খ্রিষ্টাব্দ পর্যন্ত চলেছিল। ১৮৪১ থেকে ১৮৪২ খ্রিষ্টাব্দে কাবুলে জাতীয় বাহিনীর নেতৃত্ব ও এলফিনস্টনের বাহিনীর উপর আক্রমণে নেতৃত্ব দানের জন্য তিনি পরিচিত। ১৮৪২ খ্রিষ্টাব্দের মে মাসে তিনি আফগানিস্তানের আমির হন।
প্রারম্ভিক জীবন
আকবর খান ১৮১৬ খ্রিষ্টাব্দে জন্মগ্রহণ করেন। তার পিতা ছিলেন আমির দোস্ত মুহাম্মদ খান ও মা ছিলেন মিরমেন খাদিজা পুপালজাই। দোস্ত মুহাম্মদ খানের ২ স্ত্রী, ৮ পুত্র (ওয়াজির আকবর খানসহ) এবং ২ কন্যা ছিল।
ছোট সেনুয়া নদী
ছোট সেনুয়া নদী বাংলাদেশের উত্তর-পশ্চিমাঞ্চলের ঠাকুরগাঁও জেলার একটি নদী। নদীটির দৈর্ঘ্য ৯ কিলোমিটার, গড় প্রস্থ ৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ছোট সেনুয়া নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৪৭।
ওয়াজির আকবর খান
কর্মজীবন
১৮৩৬ খ্রিষ্টাব্দে দোস্ত মুহাম্মদ খানের বাহিনী তার পুত্র ওয়াজির আকবর খানের অধীনে জামরুদের যুদ্ধে শিখদের বিরুদ্ধে লড়াই করে। এই স্থান বর্তমান পেশাওয়ারের ১৫ কিমি পশ্চিমে অবস্থিত। তবে দোস্ত মুহাম্মদ খান পেশাওয়ার দখল করেননি। এর বদলে তিনি শিখদের বিরুদ্ধে সহায়তা করার জন্য গভর্নর জেনারেল ব্যারন অকল্যান্ডকে চিঠি লেখেন। এর ফলে আফগানিস্তানে ব্রিটিশ হস্তক্ষেপের পথ অনেকাংশে খুলে যায়।
আকবর খান কাবুলের ব্রিটিশ মিশনের বিরুদ্ধে একটি বিদ্রোহে নেতৃত্ব দিয়েছিলেন। এতে উইলিয়াম হে ম্যাকনাগটেন, আলেক্সান্ডার বার্ন‌স এবং ঘাটিতে ৪,৫০০ লোক ছিল। ১৮৪১ খ্রিষ্টাব্দের নভেম্বরে আকবর খান মেজর জেনারেল উইলিয়াম এলফিনস্টনের উপর অবরোধ আরোপ করেন।
এলফিনস্টন তার বাহিনী নিয়ে পেশাওয়ারে চলে যাওয়ার সুযোগ পান। ১৮৪২ খ্রিষ্টাব্দের জানুয়ারিতে যাত্রাপথে তাদের উপর আক্রমণ করে নিশ্চিহ্ন করে দেয়া হয়। ইতিহাসবিদদের মতে আকবর খান পুরো বাহিনীকে নিশ্চিহ্ন করে দিতে চাননি। রাজনৈতিকভাবে কৌশলী হওয়ার কারণে তিনি ব্রিটিশদের চলে যেতে দিয়ে নিজ নিয়ন্ত্রণ সুসংহত করার সময় পাওয়া যাবে এমনটা বুঝতে পেরেছিলেন। অন্যদিকে ১৬,৫০০ লোকের হত্যার ঘটনা ব্রিটিশরা মেনে নিত না এবং এর ফলশ্রুতিতে প্রতিশোধ নেয়ার জন্য আরেকটি বাহিনী প্রেরণের আশঙ্কা ছিল। পরের বছর ঠিক এই ঘটনা ঘটে।
১৮৪২ খ্রিষ্টাব্দের মে মাসে আকবর খান কাবুলের বালা হিসার দুর্গ দখল করেন। এবং আফগানিস্তানের আমির হন। ১৮৪৫ খ্রিষ্টাব্দে মৃত্যুর আগপর্যন্ত তিন আমির ছিলেন।
সাহিত্য ও সংস্কৃতিতে
জর্জ ম্যাকডোনাল্ড ফ্রেসারের উপন্যাস ফ্ল্যাশম্যানে আকবর খান একটি গুরুত্বপূর্ণ চরিত্র। এছাড়া তার নামে আফগানিস্তানে ওয়াজির আকবর খান প্রাদেশিক গ্রেড নামে প্রতিবছর একটি স্থানীয় ক্রিকেট টুনামের্ন্টের আয়োজন করা হয়। এতে প্রতিটি প্রদেশ থেকে একটি করে দল অংশ নেয়।
আক্রাগা ফেরুগিনিয়া
আক্রাগা ফেরুগিনিয়া হল ডালসারিডি পরিবারের একটি মথ। এটি দক্ষিণ ব্রাজিলে পাওয়া যায়। এর আবাসস্থল উপক্রান্তীয় আর্দ্র ও আর্দ্র বনে।
এই প্রজাতির পুরুষের সামনের ডানার দৈর্ঘ্য ১২ মিমি ও মহিলাদের ১৭ মিমি। এর সামনের ও পিছনের ডানা বাদামী মরিচা লাল। তবে পিছনের ডানায় কস্টাল মার্জিন বরাবর ফ্যাকাশে দাগ রয়েছে।
মোবারক মসজিদ, হেগ
মোবারক মসজিদ ( Mobarakmoskee  ) নেদারল্যান্ড এর হেগে নির্মিত  প্রথম মসজিদ।
আহমদিয়া মুসলিম সম্প্রদায় ১৯৪৭ সালে নেদারল্যান্ডে আসে এবং কুদরত-উল্লাহ হাফিজ ছিলেন প্রথম ধর্মপ্রচারক। মসজিদটি ফ্রিটস বেক ডিজাইন করেছেন। ২০ মে ১৯৫৫ সালে স্যার মুহম্মদ জাফরুল্লাহ খান এর ভিত্তিপ্রস্তর স্থাপন করেন এবং ৯ ডিসেম্বর ১৯৫৫ সালে মসজিদটি উদ্বোধন করেন।
১৯৬৩ সালের ফেব্রুয়ারিতে অনুমোদন পাওয়ার পর ভবনের ২ মিটার উপরে দুটি ছোট সোনার ধাতুপট্টাবৃত মিনার-টার্রেট ১৯৬৩ সালের জুলাই মাসে তৈরি করা হয়েছিল।
১৯৮৭ সালের ৮ আগস্ট সকালে, মসজিদটি এক ব্যক্তি প্রায় পুড়িয়ে দিয়েছিল। যে নিজেকে " সুন্নি মুসলিম " হিসাবে দাবি করেছিল। ওই ব্যক্তি দাবি করেছিলেন যে মসজিদটি "সত্যিকারের ইসলাম" প্রচার করেনি। তিনি অনুভব করেছিলেন যে "কিছু করা উচিত"। অগ্নিকাণ্ডের পর মসজিদটি জরাজীর্ণ হয়ে পড়ে এবং সংস্কারের প্রয়োজন হয়। সম্প্রদায়ের নেতারা লন্ডনের একজন আহমদী স্থপতি আব্দুল রশিদের সাথে যোগাযোগ করেছিলেন। কারণ তিনি বিনা খরচে সারা বিশ্বের অনেক আহমদীয়া মিশনের জন্য মসজিদ ডিজাইন করছেন। পৌরসভা ২২ ফেব্রুয়ারি ১৯৯৫ সালে একটি তৈরীর অনুমতি দেয়। ২৯ মে ১৯৯৬-এ স্বেচ্ছাসেবকদের একটি দল দ্বারা নির্মাণ শুরু হয় যখন সম্প্রদায়ের চতুর্থ খলিফা মির্জা তাহির আহমদ দ্বারা সংস্কার ও প্রসারণের ভিত্তিপ্রস্তর স্থাপন করা হয়েছিল। এক্সটেনশনটি আনুষ্ঠানিকভাবে ৩০ অক্টোবর ১৯৯৮ সালে খোলা হয়েছিল।
৩ জুন ২০০৬ সালে নেদারল্যান্ডের রানী বিট্রিক্স ভবনটির ৫০ তম বার্ষিকী স্মরণে মোবারক মসজিদ পরিদর্শন করেছিলেন।
মোহাম্মদ নজরুল ইসলাম
মোহাম্মদ নজরুল ইসলাম (জন্ম: ৩ আগস্ট ১৯৫১) - বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
মোহাম্মদ নজরুল ইসলামের জন্ম নরসিংদী জেলার রায়পুরা উপজেলার ডৌকার চর গ্রামে। তার বাবার নাম ডাঃ আবদুল হাকিম ভূঁইয়া এবং মায়ের নাম বেগম আকতারুন নেছা। তার স্ত্রীর নাম ফারজানা নজরুল। তাঁদের এক ছেলে, এক মেয়ে। তিনি পি.এ.এফ কলেজ, পাকিস্তান থেকে মাধ্যমিক ও উচ্চ মাধ্যমিক পাশ করেন এবং ফৌজদারহাট ক্যাডেট কলেজেও অধ্যয়ন করেন।
কর্মজীবন
মোহাম্মদ নজরুল ইসলাম ১৯৭১ সালে ঢাকা বিশ্ববিদ্যালয়ের ইংরেজি বিভাগের শিক্ষার্থী ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধ যুদ্ধ শেষে ভারতে যান। পরে তাকে অন্তর্ভুক্ত করা হয় প্রথম বাংলাদেশ ওয়ার ফোর্সে। প্রশিক্ষণ শেষে অক্টোবর মাসের প্রথমার্ধে আবার যুদ্ধে যোগ দেন। স্বাধীনতার পর বাংলাদেশ সেনাবাহিনীতেই থেকে যান। লেফটেন্ট্যান্ট কর্নেল হিসেবে অবসর নেন। বাংলাদেশ আওয়ামী লীগের দলীয় প্রতীকে প্রথম বারের মত সংসদ সদস্য নির্বাচিত হন ২৯/১২/২০০৮ খ্রিষ্টাব্দে। ০৩/০৩/২০১৪ খ্রিঃ তারিখে পানি সম্পদ মন্ত্রণালয়ের প্রতিমন্ত্রীর দায়িত্ব পেয়ে অদ্যাবধি কর্মরত রয়েছেন।
মুক্তিযুদ্ধে ভূমিকা
ব্রাহ্মণবাড়িয়া জেলার সরাইল উপজেলার শাহবাজপুরে একটি যুদ্ধে এগিয়ে যাচ্ছেন মুক্তিযোদ্ধারা। এর মধ্যে (চার্লি [সি] কোম্পানি) নেতৃত্বে মো. নজরুল ইসলাম ভূঁইয়া। তাঁদের লক্ষ্য, কৌশলগতভাবে অত্যন্ত গুরুত্বপূর্ণ শাহবাজপুর তিতাস সেতু অনতিবিলম্বে দখল করা। মুক্তিযোদ্ধা সব মিলে এক ব্যাটালিয়ন শক্তি। অধিনায়ক ক্যাপ্টেন এ এস এম নাসিম (বীর বিক্রম)। অগ্রাভিযানে মো. নজরুল ইসলাম ভূঁইয়া তার দল নিয়ে একদম সামনে। তাঁদের অনুসরণ করছে আরও দুটি দল—আলফা ও ডেলটা কোম্পানি। দুই দলের মধ্যে কিছুটা দূরত্ব বিদ্যমান। এই অভিযানে আছেন ‘এস’ ফোর্সের অধিনায়ক মেজর কে এম শফিউল্লাহ (বীর উত্তম) জেও। তার সঙ্গে আছে ক্ষুদ্র একটি দল। তিনি যখন শাহবাজপুরের অদূরে ইসলামপুরে পৌঁছালেন, তখন একটি দুর্ঘটনা ঘটে গেল। হঠাৎ সেখানে হাজির হলো পাকিস্তান সেনাবাহিনীর দুটি মিলিটারি ট্রাক। তাতে ৩০ ফ্রন্টিয়ার ফোর্সের ১৫-১৬ জন সেনা। মো. নজরুল ইসলাম ভূঁইয়া তখন তার দল নিয়ে কিছুটা সামনে। ইসলামপুরে পাকিস্তানি সেনাদের উপস্থিতি ছিল একেবারে আশাতীত। কারণ, একদম পেছনে আরেকটি দল (ব্রাভো [বি] কোম্পানি) নিয়ে ছিলেন ক্যাপ্টেন সুবিদ আলী ভূঁইয়া । তাঁদের ওপর দায়িত্ব, শত্রু পাকিস্তানি সেনারা যেন পেছন থেকে অগ্রসরমাণ মুক্তিযোদ্ধাদের আক্রমণ না করতে পারে। কে এম শফিউল্লাহ তাৎক্ষণিক পাকিস্তানি সেনাদের আত্মসমর্পণের নির্দেশ দিলেন। কিন্তু তারা হাত উঁচু করে ট্রাক থেকে নেমেই গুলি শুরু করে। এক পাকিস্তানি সেনা তার ওপর চড়াও হয় এবং অগ্রসরমাণ নজরুল ইসলাম ভূঁইয়ার দলের ওপর আক্রমণ চালায়। এমন সময় সেখানে বাসে করে হাজির হলো আরও কিছু পাকিস্তানি সেনা। তখন তুমুল লড়াই শুরু হয়ে গেল। ব্যাটালিয়ন অধিনায়ক এ এস এম নাসিম গুরুতর আহত হলেন। আক্রমণের তীব্রতায় মুক্তিযোদ্ধারা কিছুটা বিশৃঙ্খল। তার দলের চারটি প্লাটুনের মধ্যে অক্ষত শুধু একটি প্লাটুন। অন্যদিকে দুই অধিনায়ক পাকিস্তানি সেনাদের ঘেরাওয়ের মধ্যে। তারা জীবন-মৃত্যুর সন্ধিক্ষণে। চরম বিপর্যয়কর অবস্থা। মো. নজরুল ইসলাম ভূঁইয়া বিচলিত হলেন না। মাথা ঠান্ডা রেখে ধৈর্যের সঙ্গে পরিস্থিতি মোকাবিলা করে সতর্কতার সঙ্গে পাল্টা আক্রমণ শুরু করেন। অক্ষত প্লাটুন নিয়ে তিনি ঝাঁপিয়ে পড়েন পাকিস্তানি সেনাদের ওপর। তার সাহসিকতায় উজ্জীবিত হলেন সহযোদ্ধারা। শেষ পর্যন্ত প্রবল যুদ্ধের পর পর্যুদস্ত হয় সব পাকিস্তানি সেনা। সেদিন মো. নজরুল ইসলামের সাহসিকতা ও বীরত্বে কে এম শফিউল্লাহ, এ এস এম নাসিমসহ অনেকের জীবন বেঁচে যায়। যুদ্ধে ২৫ জন পাকিস্তানি সেনা নিহত ও ১৪ জন বন্দী হয়। মুক্তিবাহিনীর দুজন শহীদ ও ১১ জন আহত হন।
শীতল মেরু
শীতল মেরু হ'ল দক্ষিণ এবং উত্তর গোলার্ধের এমন জায়গাগুলি যেখানে সর্বনিম্ন বাতাসের তাপমাত্রা রেকর্ড করা হয়েছে।
দক্ষিণ গোলার্ধ
সাধারণত এটি ভাবা হয় যে ভোস্টক অ্যান্টার্কটিকার সবচেয়ে ঠান্ডা জায়গা নয় এবং যেখানে এর অবস্থান (উল্লেখযোগ্যভাবে, ডোম এ) যা গড়পড়তাভাবে হালকা ঠান্ডা। সেন্ট্রাল অ্যান্টার্কটিক মালভূমিতে অবস্থিত, এখন নিষ্ক্রিয়, মালভূমি স্টেশনের তাপমাত্রা ১৯৬০ এর দশকের শেষদিকে ৩৭ মাস যে রেকর্ড করা হয়েছিল তার বাৎসরিক গড় ভোস্টক স্টেশনের তুলনায় ধারাবাহিকভাবে বেশ কয়েকটি ডিগ্রি কম। তারপর মালভূমি স্টেশন কখনই কোনও তাপমাত্রা রেকর্ড করেনি যা ভোস্টক-এ রেকর্ড লো সেট ছাড়িয়ে যায়। পরবর্তী সময়ে সেখানে ভোস্টকের রেকর্ডের চেয়ে কম তাপমাত্রা থাকলে সেটি কখনও রেকর্ড করা যায়নি বা হয়নি।
অ্যান্টার্কটিকার মনিটরিং স্টেশনগুলি খুব কম এবং এর মধ্যে; ১৯৯৫ এর আগে, ভোস্টক অ্যান্টার্কটিক মালভূমির একমাত্র গবেষণা কেন্দ্র ছিল, ৩,০০০ মিটার উচ্চতার উপরে (মালভূমি স্টেশন বাদে যেটি ১৯৬০-এর দশকে অল্প সময় সক্রিয় ছিল), কয়েকশ কিলোমিটারের মধ্যে আর কোনও স্টেশন নেই। অভিমুখ. নীচে তাপমাত্রা যদি অন্য কোথাও ঘটে থাকে তবে রেকর্ড করা সম্ভব হত না। ডোম এ-তে স্বয়ংক্রিয় আবহাওয়া স্টেশনটি কেবল ২০০৫ সালে স্থাপন করা হয়। এই স্টেশনটি সর্বনিম্ন তাপমাত্রা রেকর্ড করে ২০১০ সালে। তবে ২০১০-২০১৩ এর মধ্যে গৃহীত উপগ্রহের পরিমাপের পর্যালোচনাতে দেখা গেছে যে ডোম এ এবং ডোম এফ মধ্যে একটি নদীর তীরের বেশ কয়েকটি জায়গার তাপমাত্রা, সর্বনিম্ন নির্ভরযোগ্য তাপমাত্রা হচ্ছে  ২০১০ সালে  রেকর্ড করা হয়,   উচ্চতায়। তীব্র নিম্ন তাপমাত্রা বরফের চূড়া থেকে কিছুটা নীচে ফাঁপা অংশে পাওয়া যায়, যেখানে ঠাণ্ডা বাতাসটি নিচে আটকা পড়ে এবং নিচে প্রবাহিত হয়। একই নিম্ন তাপমাত্রা একাধিক বছর রিজ বরাবর বিভিন্ন স্থানে সনাক্ত করা হয়েছিল বলে ধারণা করা হয় এটিই স্থানীয় বায়ুমণ্ডলীয় অবস্থার অধীনে প্রাপ্ত সর্বনিম্ন তাপমাত্রা হতে পারে।
উত্তর গোলার্ধ
উত্তর গোলার্ধের, রাশিয়ার সাখা প্রজাতন্ত্রের দুটি স্থানকে "শীতল মেরু" হিসাবে বিবেচনা করা হচ্ছে। এগুলি হল ভার্খোয়ানস্ক (অবস্থান ) এবং অয়মিয়াকন (অবস্থান )।
১৮৬৮ সালের ডিসেম্বরে এবং তারপরে ১৮৬৯ সালের ফেব্রুয়ারি মাসে রুশ ইভান খুদ্যাভক উত্তরের মেরুর ভার্খোয়ানস্কের তাপমাত্রা রেকর্ড করেন । পরবর্তীতে, ১৫ জানুয়ারি, ১৮৮৫ সালে সের্গেই কোভালিক তাপমাত্রা রেকর্ড করেন । এই পরিমাপটি ১৮৯২ সালে এ্যানালস অব জেনারেল ফিজিক্যাল অবজারভেটরিতে  প্রকাশিত হয়েছিল; যেখানে ভুল করে  লেখা হয়েছিল, যা পরে সংশোধন করা হয়েছিল। তবুও কিছু সাহিত্যে এখনও এই ভুল মানটি খুঁজে পাওয়া যেতে পারে। ভার্খোয়ানস্কের সবচেয়ে ঠান্ডা নির্ভরযোগ্যভাবে পরিমাপ করা তাপমাত্রা ছিল  ১৮৯২ সালে ৫ এবং ৭ ফেব্রুয়ারি।
৬ ফেব্রুয়ারি ১৯৩৩ সালে অয়মিয়াকনের আবহাওয়া স্টেশনে তাপমাত্রা রেকর্ড করা হয়েছিল। এটি উত্তর গোলার্ধের জন্য নির্ভরযোগ্যভাবে পরিমাপযোগ্য তাপমাত্রা। আবহাওয়া স্টেশনটি অয়মিয়াকন এবং টমটরের মধ্যবর্তী একটি উপত্যকায় অবস্থিত। স্টেশনটি  উচ্চতায় এবং পার্শ্ববর্তী পর্বতগুলি  উচ্চতায় রয়েছে। অয়মিয়াকনের গড় তাপমাত্রা প্রাক-শিল্পায়ন সময় থেকে প্রায় ২.৭ ডিগ্রি সেলসিয়াস বেড়েছে।
বান্দ্রা টার্মিনাস–সহর্সা হামসফর এক্সপ্রেস
বান্দ্রা টার্মিনাস–সহর্সা হামসফর এক্সপ্রেস ভারতীয় রেলওয়ের একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা মহারাষ্ট্রের রাজধানী মুম্বাইয়ের নিকটস্থ বান্দ্রা টার্মিনাস এবং বিহারের সহর্সা জংশন রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ২২৯১৩/২২৯১৪ ট্রেন নম্বরাঙ্কিত হয়ে পরিচালিত হচ্ছে। ট্রেনটি মহারাষ্ট্র, গুজরাট, মধ্যপ্রদেশ, উত্তরপ্রদেশ ও বিহারের মধ্যে চলাচল করে। এর আগে ট্রেনটির পূর্বতম অন্তিম স্টেশন ছিল পাটনা জংশন রেলওয়ে স্টেশন, পরবর্তীকালে ভারতীয় রেল মন্ত্রক এর যাত্রা সহর্সা পর্যন্ত দীর্ঘায়িত করে।
পরিষেবা
২২৯১৩ নং বান্দ্রা টার্মিনাস–সহর্সা হামসফর এক্সপ্রেস ৫৫ কিমি প্রতি ঘন্টা বেগে রবিবার যাত্রা শুরু করে ৩৯ ঘন্টায় ২০৬০ কিমি এবং ২২৯১৪ নং ট্রেনটি মঙ্গলবার ৫৭ কিমি প্রতি ঘন্টা বেগে যাত্রা করে ৩৮ ঘন্টা ৫০ মিনিটে ঐ দূরত্ব অতিক্রম করে।
লোকো লিংক
এই ট্রেনটি বড়োদরা ইলেকট্রিক লোকো শেড ডব্লিউএপি-৫ লোকোমোটিভ দ্বারা বান্দ্রা টার্মিনাস থেকে সহর্সা পর্যন্ত যায়।
তিস্তা নদী
ব্যুৎপত্তি
প্রকৃতপক্ষে নদীটির বাংলা নাম তিস্তা এসেছে ত্রিস্রোতা বা তিন প্রবাহ থেকে। সিকিম হিমালয়ের ৭,২০০ মিটার উচ্চতায় অবস্থিত চিতামু হ্রদ থেকে এই নদীটি সৃষ্টি হয়েছে। এটি দার্জিলিঙে অবস্থিত শিভক গোলা নামে পরিচিত একটি গিরিসঙ্কটের মধ্য দিয়ে প্রবাহিত হয়েছে। দার্জিলিং পার্বত্য অঞ্চলে তিস্তা একটি বন্য নদী এবং এর উপত্যকা ঘনবনে আচ্ছাদিত। পার্বত্য এলাকায় এর নিষ্পাশন এলাকার পরিমাণ মাত্র ১২,৫০০ বর্গ কিলোমিটার। পার্বত্য এলাকা থেকে প্রথমে প্রবাহটি দার্জিলিং সমভূমিতে নেমে আসে এবং পরে পশ্চিমবঙ্গের (ভারত) জলপাইগুড়ি জেলাতে প্রবেশ করে। নদীটি নিলফামারী জেলার কালীগঞ্জ সীমান্ত এলাকা দিয়ে বাংলাদেশে প্রবেশ করেছে।
ইতিহাস
অষ্টাদশ শতকের প্রায় শেষ পর্যন্ত এই ধারাটি বিভিন্ন নদীপ্রবাহের মাধ্যমে গঙ্গা নদীতে প্রবাহিত হতো। ১৭৮৭ খ্রিষ্টাব্দের অতিবৃষ্টি একটি ব্যাপক বন্যার সৃষ্টি করেছিল এবং সেই সময় নদীটি গতিপথ পরিবর্তন করে লালমনিরহাট, রংপুর, কুড়িগ্রাম এবং গাইবান্ধা জেলার মধ্যদিয়ে প্রবাহিত হয়ে চিলমারী নদীবন্দরের দক্ষিণে ব্রহ্মপুত্র নদে পতিত হয়। তিস্তা নদীর সর্বমোট দৈর্ঘ্য ৩১৫ কিমি, তার মধ্যে ১১৫ কিমি বাংলাদেশ ভূখণ্ডে অবস্থিত।  তিস্তা একসময় করতোয়া নদীর মাধ্যমে গঙ্গার সঙ্গে সংযুক্ত ছিল এবং এর অংশবিশেষ এখনও বুড়ি তিস্তা নদী নামে পরিচিত।
তিস্তার মাসিক গড় জল অপসারণের পরিমাণ ২,৪৩০ কিউসেক। ২০১৪ খ্রিষ্টাব্দে তিস্তার ভারতীয় অংশে গজলডোবায় স্থাপিত বাঁধের সবগুলি গেটবন্ধ বন্ধ করে দেয়া হলে তিস্তা নদীর বাংলাদেশ অংশে জলপ্রবাহ শূন্যে নেমে আসে। এর ফলে বাংলাদেশের ১২৫ কিলোমিটার দীর্ঘ তিস্তা অববাহিকায় মানুষের জীবন যাত্রা স্থবির হয়ে পড়ে। এর প্রতিবাদে এপ্রিল মাসে (২০১৪) বাংলাদেশে একটি প্রতিবাদী জনযাত্রা অনুষ্ঠিত হয়। এই জনযাত্রার মুখে ভারতীয় কর্তৃপক্ষ কিছু জল ছাড়লে বাংলাদেশের ডালিয়া পয়েন্টে জল স্বল্প সময়ের জন্য উল্লেখযেোগ্যভাবে বৃদ্ধি পায়।
গতিপথ
তিস্তা নদীর উৎস উত্তর সিকিমের হিমালয় পর্বতমালার উচ্চতায় অবস্থিত সো লামো হ্রদে। হ্রদটি শেসচেনের কাছে ডোংখা গিরিপথের উত্তরে অবস্থিত।